CELEX: 32020R2104
Language: sk
Date: 2020-12-15 00:00:00
Title: Vykonávacie nariadenie Komisie (EÚ) 2020/2104 z 15. decembra 2020, ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinnej látky parafínový olej (Text s významom pre EHP)

16.12.2020   
               
               
                  SK
               
               
                  Úradný vestník Európskej únie
               
               
                  L 425/93
               
            
         VYKONÁVACIE NARIADENIE KOMISIE (EÚ) 2020/2104
         z 15. decembra 2020,
         ktorým sa mení vykonávacie nariadenie (EÚ) č. 540/2011, pokiaľ ide o predĺženie obdobia platnosti schválenia účinnej látky parafínový olej
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 17 prvý odsek,
         keďže:
         
                     (1)
                  
                  
                     V časti A prílohy k vykonávaciemu nariadeniu Komisie (EÚ) č. 540/2011 (2) sa uvádzajú účinné látky, ktoré sa považujú za schválené podľa nariadenia (ES) č. 1107/2009.
                  
               
                     (2)
                  
                  
                     Vykonávacím nariadením Komisie (EÚ) 2017/555 (3) sa predĺžilo obdobie platnosti schválenia účinnej látky parafínový olej do 31. decembra 2020.
                  
               
                     (3)
                  
                  
                     Žiadosť o obnovenie platnosti schválenia uvedenej účinnej látky bola predložená v súlade s vykonávacím nariadením Komisie (EÚ) č. 844/2012 (4).
                  
               
                     (4)
                  
                  
                     Vzhľadom na to, že hodnotenie uvedenej látky sa oneskorilo z dôvodov, na ktoré žiadatelia nemajú vplyv, platnosť schválenia uvedenej účinnej látky pravdepodobne uplynie pred prijatím rozhodnutia o jej obnovení. Preto je potrebné predĺžiť obdobie platnosti jej schválenia o jeden rok.
                  
               
                     (5)
                  
                  
                     Z toho dôvodu je vhodné zmeniť príslušnú položku 295 v časti A prílohy k vykonávaciemu nariadeniu (EÚ) č. 540/2011 tak, aby sa obdobie platnosti schválenia účinnej látky predĺžilo do 31. decembra 2021.
                  
               
                     (6)
                  
                  
                     Vykonávacie nariadenie (EÚ) č. 540/2011 by sa malo zodpovedajúcim spôsobom zmeniť.
                  
               
                     (7)
                  
                  
                     Vzhľadom na to, že obdobie platnosti schválenia uvedenej látky uplynie 31. decembra 2020, malo by toto nariadenie nadobudnúť účinnosť čo najskôr.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Časť A prílohy k vykonávaciemu nariadeniu (EÚ) č. 540/2011 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. decembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 309, 24.11.2009, s. 1.
         
            (2)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
         
            (3)  Vykonávacie nariadenie Komisie (EÚ) 2017/555 z 24. marca 2017, ktorým sa mení vykonávacie nariadenie (EÚ) č. 540/2011, pokiaľ ide o predĺženie období platnosti schválenia niekoľkých účinných látok uvedených v časti B prílohy k vykonávaciemu nariadeniu (EÚ) č. 686/2012 (program obnovy AIR IV) (Ú. v. EÚ L 80, 25.3.2017, s. 1).
         
            (4)  Vykonávacie nariadenie Komisie (EÚ) č. 844/2012 z 18. septembra 2012, ktorým sa stanovujú ustanovenia potrebné na vykonávanie postupu obnovenia účinných látok podľa nariadenia Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh (Ú. v. EÚ L 252, 19.9.2012, s. 26).
      
      
         
            PRÍLOHA
            Časť A prílohy k vykonávaciemu nariadeniu (EÚ) č. 540/2011 sa mení takto:
            
                        1.
                     
                     
                        v šiestom stĺpci „Schválenie platí do“ riadku 295, parafínový olej, sa uvedený dátum nahrádza dátumom „31. decembra 2021“.